RAZPIS

ZA MOBILNOST OSEBJA ZA NAMEN USPOSABLJANJA

PO PROGRAMU ERASMUS+, KLJUČNA AKTIVNOST 1

##### **NAZIV IN SEDEŽ IZVAJALCA JAVNEGA RAZPISA**

Izvajalec javnega razpisa je Šola za hortikulturo in vizualne umetnosti Celje, VSŠ, Ljubljanska cesta 97, 3000 Celje (v nadaljevanju ŠHVU).

##### **NAMEN IN CILJ RAZPISA**

Ta razpis se nanaša na zbiranje prijav za mobilnost osebja za namen usposabljanja (Staff mobility for training ).

Namen razpisa je v okviru odobrenih sredstev omogočiti osebju šole usposabljanje v tujini, izobraževalne obiske na delovnem mestu, opazovanje delovnih procesov (job shadowing) na partnerskih izobraževalnih institucijah ali drugih ustreznih organizacijah.

Cilji mobilnosti za namen usposabljanja so:

* pridobitev zanja, spretnosti in izkušenj dobrih praks v tujini, ki so pomembne za delo in strokovni razvoj
* spodbujati izmenjavo strokovnega znanja
* ustvarjati povezave med izobraževalnimi ustanovami in podjetji
* ustvarjanje priložnosti za strokovni in poklicni razvoj
* povečanje zadovoljstva na delovnem mestu
* večja samostojnost in samozavest
* izboljšano znanje tujih jezikov
* okrepljena medkulturna zavest
* aktivnejša udeležba v družbi

Organizacija gostiteljica mora biti institucija, ki je nosilka ECHE listine ali katerakoli javna ali zasebna organizacija, ki je dejavna na trgu dela ali področju izobraževanja, usposabljanja in mladine s sedežem v programski državi.

Organizacija gostiteljica se mora strinjati s programom usposabljanja, ki ga bo izvajal zaposleni. Organizacija gostiteljica program potrdi s podpisom Sporazuma za mobilnost z namenom usposabljanja pred začetkom obdobja mobilnosti.

Programske države, ki sodelujejo v programu Erasmus+ med programskimi državami so članice EU, Islandija, Lihtenštajn, Norveška, Turčija, Srbija in Severna Makedonija.

**Trajanje mobilnosti** za namen usposabljanja je najmanj dva (2) dni do dva (2) meseca ne upoštevajoč poti.

##### **POGOJI ZA KANDIDIRANJE NA RAZPISU**

* 1. **Pogoji za kandidiranje**

Na razpis se lahko prijavi zaposleni na Šoli za hortikulturo in vizualnih umetnosti Celje – zaposleni za določen/nedoločen čas, polno ali delno. Če je udeleženec hkrati v delovnem razmerju na drugem zavodu mora predložiti potrdilo tega zavoda oz. šole, da za isto mobilnost ni prejel sofinanciranja drugega delodajalca.

Prednost pri izboru imajo zaposleni, ki se prijavljajo prvič.

* 1. **Postopek prijave**

Za prijavo na razpis mora prijavitelj predložiti izpolnjen prijavni obrazec, ki je objavljen na spletni strani in v zbornici šole.

##### **MERILA ZA IZBOR UDELEŽENCEV IN NAČIN IZBIRE**

* samostojnost pri iskanju organizacije gostiteljice za usposabljanje v tujini
* ustreznost programa usposabljanja

Komisjo za izbor udeležencev bodo sestavljali najmanj 3 člani:

* direktorica zavoda
* ravnateljica VSŠ
* predstavnik študijske komisije
* institucionalni Erasmus koordinator

##### **OBVEŠČANJE O IZBORU**

Prijavljeni kandidati bodo o izboru obveščeni najkasneje v roku 14 dni po zaključku razpisa.

##### **UGOVOR**

Morebitne ugovore zoper sklepe iz prejšnje točke javnega razpisa lahko prijavitelji vložijo pri ravnateljici VSŠ, v roku 5 dni od vročitve sklepa. O ugovoru s sklepom odloči pristojna komisija. V ugovoru morajo biti v pisni obrazložitvi natančno opredeljeni razlogi, zaradi katerih je ugovor vložen. Predmet ugovora ne morejo biti postavljena merila za ocenjevanje vlog.

##### **FINANČNA PRAVILA in VELJAVNE STOPNJE FINANCIRANJA**

S projektom številka 2019-1-SI01-KA103-060132 smo pridobili sredstva v višini **1.950 EUR**. Porabljenih je 980 EUR. Na razpolago jih je še **970 EUR**. Sredstva so na razpolago do 31. 5. 2021

S projektom številka 2020-1-SI01-KA103-075592 pa smo za osebje pridobili **975 EUR**. Sredstva so na razpolago do 30. 9. 2021.

**Pot – prispevek k potnim stroškom**

|  |  |
| --- | --- |
| **Razdalja potovanja** | **Znesek na udeleženca** |
| Med 10 in 99 km | 20 EUR |
| Med 100 in 499 km | 180 EUR |
| Med 500 in 1999 km | 275 EUR |
| Med 2000 in 2999 km | 360 EUR |
| Med 3000 in 3999 km | 530 EUR |
| Med 4000 in 7999 km | 820 EUR |
| 8000 km in več | 1500 EUR |

**Individualna podpora**

Dnevni znesek se izračuna:

* do 14. dne aktivnosti: znesek na dan udeleženca, kot je določeno v spodnji razpredelnici,
* od 15. do 60. dne aktivnosti: 70% zneska na dan udeleženca, kot je določeno v spodnji razpredelnici.

|  |  |
| --- | --- |
| Dežela gostiteljica | Znesek na dan v EUR |
| Danska, Finska, Islandija, Irska, Luksemburg, Švedska, Velika Britanija, Lihtenštajn, Norveška | 180 |
| Avstrija, Belgija, Nemčija, Francija, Italija, Grčija, Španija, Ciper, Nizozemska, Malta, Portugalska | 160 |
| Bolgarija, Hrvaška, Češka republika, Estonija, Latvija, Litva, Madžarska, Poljska, Romunija, Slovaška, Slovenija, Severna Makedonija, Turčija, Srbija | 140 |

**Dotacija Erasmus+ le sofinancira stroške bivanja v tujine in ne pokrije stroškov v celoti.**

##### **NAČIN PRIJAVE IN ROK ZA ODDAJO VLOG**

Zaposleni odda izpolnjen prijavni obrazec v referat VSŠ osebno ali po pošti.

Šola za hortikulturo in vizualne umetnosti Celje, Višja strokovna šola

Ljubljanska cesta 97

3000 Celje

“ERASMUS+ 2019”

Rok za oddajo vlog: **31. januar 2021**

**V kolikor bo na razpis do 31. Januarja 2021 več prijav kot je prostih mest oziroma razpoložljivih sredstev, bo mobilnost odobrena glede na naslednji vrstni red prioritet:**

1. **prijavitelji, ki se za Erasmus+ prijavljajo prvič**
2. **prijavitelji, ki že imajo dogovorjeno usposabljanje oz. potrditev institucije gostiteljice**

Če bo na razpis do 31. januarja 2020 prispelo manj prijav kot je prostih mest oz. razpoložljivih sredstev bo razpis odprt do zapolnitve mest oziroma porabe sredstev. Naknadne vloge se bodo obravnavale glede na datum prijave.

Dodatne informacije lahko dobite na <http://www.erasmusplus.si/> in <http://www.hvu.si/index.php/visja-sola/514-erasmus>

Institucionalni Erasmus koordinator: Tjaša Ogrizek (tjasa.ogrizek@gmail.com)